Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 806/12/8806	Košice, 23.11.2012
EEČ : 2-65-286-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v mesiacoch jún 2011, marec 2012 a august 2012 ako otec neprispieval na výživu svoje dcéry XXXXX, nar. 22. 11. 2005, zverenej do osobnej náhradnej starostlivosti  starej matke XXXXX, nar. 17. 03. 1956, bytom Veľká Ida č. 591, okres XXXXX – okolie, a to aj napriek tomu, že táto povinnosť mu bola určená  rozsudkom Okresného súdu XXXXX – okolie sp. zn. 9P 217/06 zo d¨ľa 07. 02. 2007, ktorý nadobudol právoplatnosť d¨ľa 10. 03. 2007, a to sumou  vo výške 22,60 € mesačne, čím mu takto vznikol dlh na výživnom vo výške 67,80 €, 
lebo zanikla trestnosť činu
Odôvodnenie:
Uznesením povereného príslušníka OO PZ Veľká Ida sp. zn. ČVS: ORP-1231/VI-KS-2012 zo d¨ľa 12. 11. 2012 bolo vznesené obvinenie XXXXX pre prečin podľa § 207 ods.  1/ Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu konania bol vypočutý obvinený XXXXX, ktorý d¨ľa 13. 11. 2012 pri výsluchu uviedol, že dlžnú sumu uhradil poštovou poukážkou.

Túto skutočnosť potvrdila aj XXXXX d¨ľa 16. 11. 2012 pri výsluchu na OO PZ Veľká Ida.  

Ako listinný dôkaz slúži poštová poukážka zo d¨ľa 13. 11. 2012.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor